《咏怀六首 其二》
明代·黄肃

马瘦足力短，士贫心志穷。相如岂不伟，涤器难为容。

忆昔擅词赋，左右能生风。黄金资费用，意气自填胸。

迍邅勿复叹，命达皆称雄。

作者简介：明应天府六合人，字敬夫。成化十四年进士。累官广西按察佥事，弘治末，思恩土官岑浚谋起事，肃毁其所筑丹良城，挫其谋。官至湖广按察副使。卒年八十六。